
PREDGOVOR 


Moguće je da će se neki od mojih stavova i uverenja razvijati dok budem pisao ovu knjigu, ali 
ono što je zaista važno jeste osnovna svrha koju želim da postignem. Ova knjiga je zamišljena 
kao lični podsetnik za mene, kako bih se neprekidno podsećao na razloge zbog kojih sam postao 
vernik. Takođe, nadam se da će ona služiti kao inspiracija i podstrek drugima koji možda traže 
svoj put u veri ili opštem znanju. 


Ova knjiga se ne oslanja samo na duhovne aspekte, već se fokusira i na opipljive i konkretne 
činjenice koje možemo zaključiti iz posmatranja svakodnevnog života, kao i iz dokazanih 
naučnih eksperimenata. Njena svrha je da pruži pojašnjenja o tome kako određeni fenomeni 
funkcionišu, kako nastaju i zašto se odvijaju na način na koji se odvijaju. Takođe se bavi 
pitanjima zašto se određene pojave javljaju u društvu i šta to znači za ljudski um. Cilj je istražiti 
šta pokreće ljudski mozak i kako naše razumevanje sveta oblikuje našu stvarnost. 


U ovoj knjizi želim da podelim svoja lična iskustva, učenja i uvide koji su oblikovali moja 
uverenja. Namera mi je da ponudim iskren i promišljen pogled na sve što je doprinelo mom 
duhovnom putovanju, kao i da pružim podršku i motivaciju drugima. Ono što sigurno znam jeste 
da, što više učim, sve jasnije shvatam koliko zapravo malo znam. Imam duboku želju da proširim 
svoje znanje u mnogim različitim oblastima i uveren sam da svako novo saznanje, bez obzira na 
to koliko je naizgled nepovezano s prethodnim, doprinosi širem razumevanju sveta oko nas. 
Nastojim da pristupim ovim temama s pažnjom i promišljanjem. Oduvek sam pristupao 
problemima s logičkog stanovišta, tražeći racionalna rešenja. Nisam siguran kako sam razvio taj 
način razmišljanja, ali postao mi je prirodan. Na sličan način pristupam i informacijama vezanim 
za veru. Svaki verski primer obrađujem kroz prizmu logike i razuma, te ga tako prezentujem. 


Na ovu knjigu možete gledati kao na enciklopediju koja otkriva slojeve sveta oko nas. Svet nije 
onakav kakvim ga zamišljamo ili očekujemo, već onakav kakav zaista jeste, sa svim svojim 
složenostima i nijansama. Iako možda ne možemo promeniti prirodu samog sveta, imamo moć 
da promenimo sebe kroz dublje razumevanje i promišljanje. Kroz sticanje znanja i razumevanja 
možemo obogatiti našu percepciju i unaprediti naš položaj u njemu. 


Ova knjiga je osmišljena tako da omogućava čitanje iz bilo kog dela — sa početka, sredine ili 
kraja — bez strogih pravila. Ako naiđete na teškoće u razumevanju složenih pojmova u ranoj 
fazi, slobodno pređite na drugi deo knjige. Proučavanje drugih tema može pružiti dodatna 
objašnjenja i osvetliti ranije nejasne koncepte. Uživajte u čitanju! 

GLAVA PRVA 


NASTANAK SVEMIRA 


Prva tema koja se prirodno nameće kao uvod nailazi na sukob mišljenja između kreacionista i 
evolucionista, dve strane koje zauzimaju suprotstavljene stavove. Kreacionisti veruju da je svet 
stvoren božanskom voljom, dok evolucionisti zastupaju stav da je svet rezultat slučajnih, 
dugotrajnih procesa evolucije i u kosmološki princip nastajanja planete. Ovaj sukob u pogledima 
predstavlja osnovu za dublje razmatranje pitanja porekla i razvoja života. Ovo implicira da 
kosmos nije dizajniran za neku specifičnu svrhu ili mesto, već je njegov izgled i struktura 
univerzalno nasumičan i ujednačen.Razlog zbog kojeg podržavam kreacionističku teoriju leži u 
principu koji jasno kaže da život nastaje samo od živog. Na pitanje kako naučnici mogu tvrditi 
da život može nastati iz nežive materije, odgovoriću nešto kasnije. Prvo, hajde da se osvrnemo 
na temeljni zakon biogeneze. 


Zakon biogeneze tvrdi da živi organizmi mogu nastati isključivo iz drugih živih organizama. [2] 
Ovaj princip se pripisuje Luj Pasteru (Louis Pasteur), jednom od najvažnijih naučnika u istoriji, 
poznatog po svojoj podršci teoriji inteligentnog dizajna. [1] 


Biogeneza podrazumeva da svaki oblik života, od bakterija do ljudi, mora poticati iz već 
postojećeg živog organizma, a ne iz nežive materije. Ovaj zakon je temelj moderne biologije jer 
objašnjava kako se život održava kroz procese reprodukcije i nasleđivanja. Paster je uočio da 
svako živo biće nastaje od drugog živog bića putem razmnožavanja.Primera koji potvrđuju ovaj 
zakon ima mnogo, iako su možda očigledni,spomenuću par njih: [2] 


Louis Pasteur je koristio flašu sa dugim vratom, savijenim u obliku slova "S" (Labudovim 
Vratom). U ovu flašu je stavio nutritivnu podlogu (voda, metan, amonijak i vodonik) i 
sterilizovao(zagrejao na visoku temperaturu) je kako bi ubio sve postojeće mikroorganizme. 
Pošto je vrat flaše omogućavao prolaz vazduha, ali je sprečavao da čestice iz vazduha dospeju u 
podlogu, podloga je ostala sterilna i nije pokazivala znakove rasta mikroorganizama.Kada je 
Pasteur slomio vrat flaše, omogućavajući direktan kontakt sa vazduhom, mikroorganizmi su 
počeli da rastu u podlozi. [2] [3] 


Ovaj primer možete videti na Slici 1. 

Slika 1 - Pasterov Eksperiment 

Slika kreirana od strane autora 


Ovaj eksperiment je pokazao da mikroorganizmi ne nastaju spontano iz neživih materijala, već 
dolaze iz postojećih mikroorganizama u okolini, potvrđujući zakon biogeneze. [2] 


Dakle,ćelije nastaju samo od ćelija, što znači da nove ćelije mogu nastati isključivo kroz proces 
ćelijske deobe iz već postojećih živih ćelija, a ne iz neživih materijala. Bakterije se razmnožavaju 
procesom binarne fisije, gde se jedna bakterijska ćelija deli na dve identične ćelije. Bakterije ne 
mogu nastati iz nežive materije, već samo iz postojeće ćelije koja se deli. Biljke se reprodukuju 
putem semena koje nastaje iz oprašivanja. Polen sa jedne biljke oplođuje jajnu ćeliju druge 
biljke, stvarajući novo seme.Ovi i svi drugi primeri snažno ukazuju na to da život nastaje samo iz 
drugih živih bića putem reproduktivnih procesa, čime se potvrđuje teorija biogeneze kao jedan 
od ključnih temelja modernog razumevanja Zivota.Itd... [4] 


Možda se pitate zašto tokom školskih časova biologije ovaj problem nikada nije bio spomenut. 
Ili je to slučaj samo u mojoj školi? 


Naučnici tvrde da život može nastati iz nežive materije, što deluje kontradiktorno u svetlu 
poznatog zakona biogeneze [6]. U praksi, kada moderna nauka naiđe na problem koji ne može 
lako da reši, često se primenjuje praksa da se zalepi rešenje sa oznakom od nekoliko miliona 
godina. 

U ovom složenom slučaju, naučnici su primorani da se vrate oko 13,8 milijardi godina [7] u 
prošlost kako bi da izmislili objašnjenje porekla života. 


Važno je napomenuti da za ovu teoriju ne postoji fizički ili eksperimentalni dokaz. Zbog prirode 
ovog problema, pokušaji da se repliciraju uslovi iz tih prvobitnih trenutaka nisu mogući [5], jer 
su navodno, uslovi koji su vladali u to vreme van dometa savremenih laboratorijskih metoda i 
eksperimenata.Stoga, teorija o poreklu života zasniva se na pretpostavkama i modelima, a ne na 
empirijski dokazanim činjenicama. U ovom slučaju je cilj da se teorija maksimalno 
zakomplikuje da bude što više nerazumljiva i odbojna ljudima za slušanje, a upravo je 
nerazumljiva zato što je netemeljna i nedokazana. 


Teorija velikog praska predlaže da je Univerzum započeo kao ekstremno vrela i gusta tačka, 
poznata kao singularnost, pre oko 13,8 milijardi godina [7]. 


Univerzum je bio u stanju singularnosti(singulariteta) tački u kojoj su svi klasični fizikalni 
zakoni (kao što su gravitacija i elektromagnetizam) prestali da važe na uobičajen način. 
Singularnost se karakteriše beskonačnom gustinom i temperaturom.[8] U ovoj tački, kvantna 
fizika, uključujući teorije poput kvantne gravitacije ne uspeva da objasni ovaj pojam 
pokušavajući godinama. 


Kvantna gravitacija je teorija koja pokušava da spoji kvantnu mehaniku (koja opisuje ponašanje 
čestica na mikroskopskom nivou) i opštu teoriju relativnosti (koja opisuje gravitaciju na velikim 
skalama). [20] 


Singularitet je u principu jedinstveni događaj koji se desi samo jednom i nema ponavljanja. Na 
primer, naše rođenje je singularitet, jer se dešava samo jednom u životu i predstavlja početak 
našeg postojanja. U kosmologiji, singularitet Velikog praska označava trenutak kada je svemir 
nastao — nešto što se desilo jednom i zauvek promenilo tok svemira. [8] 


Prava istina je da u trenutnim okvirima nauke ne postoji potpuni odgovor na pitanje kako je 
singularitet nastao. 


Ovoj teoriji problem predstavlja mnogo informacija, a jedna od njih je informacija o 
nedostajućim magnetskim monopolima. U tim uslovima trebalo je da nastanu magnetski 
monopoli — hipotetičke čestice koje imaju samo jedan pol magneta. Iako bi, prema teoriji, ovi 
monopoli trebali biti prisutni svuda, nijedan nije pronađen, što dovodi u pitanje naše 
razumevanje ranih faza svemira.[40] 


Prema Ajnštajnovoj teoriji, prostor i vreme nisu samo pozornica(mesto) na kojoj se univerzum 
odvija, već su sastavni deo svemira. Znam, zvuči zbunjujuće, ali prema teoriji, prostor je 
beskrajan, ali konačan, dok vreme nije beskonačno, već ima jasno definisan početak, i moguće 
granice. Prema ovoj teoriji, prostor i vreme su spojeni u tzv. prostor-vreme, gde singularnost u 
trenutku Velikog praska obuhvata oba. Vreme je zapravo počelo s Velikim praskom. Ova teorija 
nam pruža uvid u događaje koji su usledili nakon tog trenutka, ali ne objašnjava sam Veliki 
prasak. [8] 

Kada matematička teorija naiđe na singularnost — beskonačnu gustinu, pritisak i temperaturu — 
njene jednačine se raspadaju i više ne funkcionišu, što je slučaj i s opštom relativnošću. Iako se 
često kaže da je singularnost početak vremena, ta ekstrapolacija do beskonačnosti je sumnjiva. [8] 


Postoje teorije koje pokušavaju da uklone koncept početka vremena, poput predloga Džejmsa 
Hartla i Stivena Hokinga iz 1980-ih, poznatog kao teorija "bez granica" .Njihova kvantna 
teorija gravitacije sugeriše univerzum bez početnih granica(beskonačan), čime bi nestala 
potreba za specifičnim početnim uslovima. [9] 


Zanimljivo je da ove teorije jedna drugu pobijaju, a i imaju ogromne probleme. 


Činjenica da se univerzum stvorio samo jednom, a ne da se ponavlja — kao što, na primer, Sunce 
izlazi i zalazi, godišnja doba se smenjuju ili biljke prolaze kroz cikluse rasta. Naučna metoda, 
zasnovana na posmatranju i eksperimentisanju, primenljiva je na događaje koji se redovno 
dešavaju. Međutim, singularitet, kao jedinstven događaj, ne može se proučavati na taj način. On 
je istorijski događaj, i umesto ponavljanja, moramo se osloniti na "istorijske zapise". 


Jedini "zapis" o nastanku univerzuma koji imamo je kosmička mikrotalasna pozadinska 
radijacija, kao i proučavanje nebeskih tela putem svetlosti koja do nas dopire. Na osnovu 
rasporeda galaksija 1 zvezda (kao što je naše Sunce), pokušavamo da zaključimo da li taj 
raspored podržava teoriju Velikog praska — eksplozije koja je dovela do stvaranja univerzuma. 
Eksplozije su obično termodinamički haotične, dok sama reč "kosmos", koja potiče iz grčkog 
jezika, znači sklad. Ova naizgled kontradiktorna priroda univerzuma, gde haos Velikog praska 
vodi ka skladnom kosmosu, još jedna je od paradoksa koje pokušavamo da opravdamo. [11] 


CMB (kosmička mikrotalasna pozadinska radijacija) je slabo, ali vrlo značajno zračenje koje 
dolazi iz svih pravaca u svemiru, za koje se smatra da je nastalo nakon Velikog praska, kada su 
se svemir i materija dovoljno ohladili da se atomi počnu formirati. Tako ovo, naravno, nije 
dokazano, samo postojanje CMB više naginje modelima Velikog praska i ideji specifičnog 
početka, nasuprot teorijama "bez granica." [11] 


Ova teorija takodje ima problema navešću neke od njih. 


Problem horizonta 

Temperatura kosmičke mikrotalasne pozadinske radijacije (CMB) je gotovo identična u svim 
pravcima, iako su delovi svemira udaljeni i do 30 milijardi svetlosnih godina. Da bi nešto bilo 
toliko uniformno i glatko, ti delovi svemira morali bi međusobno da komuniciraju, što nije 
moguće, jer svetlost sa jednog kraja svemira nikada nije mogla stići do drugog. [26] 


Problem neravnina 

Iako je CMB izuzetno gladak i ujednačen, ostatak svemira nije. Na najvećim skalama, svemir je 
veoma neravnomeran, sa filamentarnim strukturama galaksija i velikim prazninama između njih. 
Da bi ovo objasnili, naučnici su uveli koncept tamne materije, ali dokazi za tamnu materiju još 
uvek nisu pronađeni. [27] 

Sve ostale teorije takodje imaju svoje probleme: 


Teorija inflacije objašnjava kako je svemir, neposredno nakon Velikog praska, prošao kroz 
ekstremno brz period širenja. U toj fazi, poznatoj kao kosmička inflacija, svemir se širio 
eksponencijalnom brzinom u vrlo kratkom vremenskom periodu,ova teorija je nešto više 
logičnija nego teorija "bez granica".[12] 


Mada,inflacija zahteva vrlo specifične početne uslove i parametre da bi se desila na pravi način. 
Na primer, da bi inflacija pokrenula eksponencijalno širenje, energija vakuuma i drugi faktori 
moraju biti podešeni na vrlo precizan način. Mnogi kosmolozi smatraju da ovo podešavanje 
deluje neprirodno i nemoguće je objasniti zašto se sve odvilo tako tačno. [23] 


Inflacija zavisi od postojanja hipotetičkog "inflaton polja", koje bi uzrokovalo širenje svemira. 
Međutim, priroda ovog polja nije dobro razjašnjena ni u teoriji ni u eksperimentima. Ne znamo 
tačno šta inflaton jeste niti imamo direktne dokaze za njegovo postojanje.[22] 


Inflacija takođe predviđa postojanje primordijalnih gravitacionih talasa(Ovi talasi su vibracije u 
samom prostorno-vremenskom kontinuumu i predstavljaju "otiske" na svemiru iz najranijih 
trenutaka njegovog postojanja), koji bi trebali ostaviti specifične tragove u kosmičkoj 
mikrotalasnoj pozadinskoj radijaciji (CMB). Ovi tragovi nisu otkriveni u očekivanoj meri, što 
dovodi do neslaganja između predviđanja inflacije i stvarnih podataka. [21] 


Na veoma malom, kvantnom nivou, razlika između prostora i vremena postaje manje jasna, što 
bi moglo narušiti singularnost Velikog praska 1 izbrisati jasno definisan trenutak stvaranja. 


U fizici postoji oko 26 poznatih fundamentalnih fizičkih konstanti. Ove konstante opisuju 
osnovne zakone prirode i uključuju parametre kao što su brzina svetlosti, gravitaciona konstanta, 
Planckova konstanta, i druge koje su ključne za opisivanje različitih fenomena u svemiru. [30] 


Ove konstante su, prema trenutnom razumevanju, "fino podešene" za postojanje stabilnog 
univerzuma,zanimljivo je to da je sve “navodno "slučajno nastalo. Istina je da bi čak i veoma 
male promene u vrednostima nekih fundamentalnih fizičkih konstanti onesposobile univerzum. 
Na primer, fina struktura konstanta (a), koja opisuje snagu elektromagnetne interakcije, igra 
ključnu ulogu u strukturi atoma. Male promene ove konstante mogle bi da naruše stabilnost 
atoma ili da promene energiju koja drži elektrone u orbitama oko jezgra.[28] Takođe, 
gravitaciona konstanta (G): Male promene u njenoj vrednosti mogle bi uticati na stabilnost 
zvezda i galaksija. Ako bi gravitacija bila jača, zvezde bi mogle da kolabiraju, a ako bi bila 
slabija, ne bi mogle da formiraju planete.[29] 


Zaključak je da ne znamo kako je svemir nastao, već postoje teorije kako se razvijao.Znači, 
verujemo u ovo bez ikakvog čvrstog osnova. Hajde da u par kratkih crta dodatno spomenemo 
neverovatne ideje koje bi možda i piscu naučne fantastike delovale nelogično: 


Kvantna Fluktuacija - Zamislite kvantne fluktuacije kao male, privremene promene u energiji 
koje se javljaju u kvantnim poljima(osnovne strukture koje ispunjavaju prostor). Neka ideja je da 
se prostor i vreme mogu "iznenada" pojaviti iz kvantnih fluktuacija. Teorija sugeriše da je 

singularnost mogla nastati kao rezultat fluktuacija u vakuumu kvantnog polja, gde se energija 
spontano pojavila i stvorila stanje koje je dovelo do Velikog praska. [10] 


U klasičnom smislu, vakuum se često opisuje kao prostor u kojem nema materije, tj. prazan 
prostor bez čestica. Ovaj koncept je sličan onome što bi većina ljudi smatrala kao "ništa". U 
kvantnom vakuumu, "ništa" nije zaista prazno. Umesto toga, kvantni vakuum je ispunjen 
virtualnim česticama koje se spontano pojavljuju i nestaju.Ove čestice ne mogu biti direktno 
posmatrane, ali se veruje da postoje.[14] 


Zaključak je da postoje čestice koje se ne mogu ni dokazati ni videti, a koje se iznendando 
pojavljuju u vakuumu, pri čemu se među njima dešavaju promene u energiji. Dakle, koristi se 
komplikovani jezik kako bi se objasnilo nešto što je u suštini izmišljeno, odnosno nešto što se 
nikako ne može dokazati. 


Multiverzum Teorija - Ako postoji mnogo univerzuma, početni udar u našem univerzumu 
mogao je biti rezultat sudara ili interakcije između različitih univerzuma ili dimenzija. Možete to 
zamisliti kao da se dva ogromna staklena rezervoara sudaraju, pri čemu jedan od njih puca i 
počinje da se širi kao rezultat tog sudara. U ovom slučaju, naš univerzum bi nastao iz takvih 
kosmičkih interakcija ili "sudarnih događaja". [15] 


Trenutno nemamo način da posmatramo ili merimo druge univerzume, što ovu teoriju čini 
neproverljivom.Primećujete da ovaj pristup uključuje presipanje iz šupljeg u prazno kao 
prethodni. Međutim, kako je nastao prvi univerzum u ovoj teoriji, ostaje nepoznato, pa ću ovu 
teoriju samo preskočiti. 


U teorijama koje istražuju postojanje više dimenzija, pretpostavlja se da, pored naših poznatih 
tri prostorne dimenzije (dužina, širina, visina) i jedne vremenske dimenzije, postoje dodatne 
dimenzije koje nisu direktno vidljive u našem svakodnevnom iskustvu. [16] Prema teoriji 
stringova, osnovne čestice koje čine materiju (kao što su kvarkovi i leptoni) nisu tačke, već male 
strune. U fizici, strune su zamišljene kao vrlo tanke, jednodimenzionalne niti koje vibriraju u 
više dimenzija. Ove vibracije određuju karakteristike čestica, kao što su masa i 
naelektrisanje.[17] 


Pokušaću da objasnim kako se to još može shvatiti. Zamislimo prostor i vreme kao rastegljivu 
tkaninu. Kada na nju stavimo tešku metalnu lopticu ili pritisnemo sredinu rukom, tkanina se 
savija, stvarajući udubljenje. Ovo savijanje prikazuje kako masa utiče na prostor i vreme; teži 
objekti iskrivljuju prostor, a manji objekti se kreću prema njima zbog ove zakrivljenosti. 


Sada, prema teoriji struna, možemo zamisliti da je sama tkanina napravljena od sitnih, 
vibrirajućih "konaca" ili struna. Ove strune čine osnovu svega u univerzumu, a kako vibriraju, 
određuju osobine čestica. [18] Više dimenzije bile bi poput dodatnog savijanja tkanine.Ili 
zamislite prostor kao papirni list. Na listu možemo videti samo površinu (2D). Ako se list savije 
ili presavije, dodaje se treća dimenzija (debljina). Više dimenzija bi bile poput skrivene strane 
tog lista koju ne možemo videti. 

Slično kao u primeru multiverzuma, teorije poput teorije stringova navodno objašnjavaju 
nastajanje čestica putem vibracija, ali ne objašnjavaju direktno kako je nastala prva čestica. 
Dakle, i ova teorija se spominje, ali ne nudi konkretne dokaze za našu poentu. [18] 


Nisam se previše zadržavao na ovim teorijama jer smatram da su previše neizgrađene i slabo 
argumentovane da bih ih dalje objašnjavao. Ukoliko vas interesuju, slobodno ih dodatno 
istražite, ali sigurno nećete naići na jake opipljive dokaze, već samo na teorije. 


Dakle, sve ove teorije su teorije u koje se veruje, dok se verovanje u inteligentni dizajn često 
smatra nenaučnim. Možete čuti i termine kao što je "Kosmičko jaje", koji metaforički opisuje 
početno stanje univerzuma pre Velikog praska. To stanje je bilo izuzetno gusto i toplo, ali ne 
nužno beskonačno kao singularitet.[19] Teorija o postojanju kosmičkog jajeta naravno postoji, 
ali trenutno nije poznat način na koji je to "jaje" nastalo. I ovde možemo stati, ali hajde da 
pokušamo da pojasnimo kako je navodno, nakon ,,Velikog praska“, iz osnovnih čestica nastao 
svet i univerzum kakav danas poznajemo. 


Slika 2 -Veliki Prasak 


3 Ubrzano širenje pod 
mikrotalasna 


uticajem tamne energije 


pozadinska Razvoj galaksija, 
radijacija J planeta, itd. 


Inflacija 


Kvantne 


fluktuacije 


Ekspanzija Velikog praska 


13,7 milijardi godina 


Preuzeto sa : https://pixabay.com/illustrations/universe-space-expansion-big-bang-11636/ 


Zanimljivo je da je prvu teoriju Velikog praska predložio katolički sveštenik Žorž Lemetr, 
belgijski sveštenik i profesor astrofizike na Univerzitetu u Levenu. On je 1927. godine objavio 

rad u kojem je teoretisao da se svemir širi iz onoga što je nazvao "prvobitni atom" ili "kosmičko 
jaje", koga sam već prethodno pomenuo.[24] 


Prve zvezde (oko 400 miliona godina) 


Mnoge njegove teorije pripisane su Edvinu Hablu, jer je on dve godine kasnije objavio rad koji 
je matematički dokazao mnoge koncepte koje je Lemetr prethodno izneo. Habl je dobio većinu 
zasluga, jer je, kako se često kaže, matematika teška. Poznatiji je po tome što je po njemu nazvan 
svemirski teleskop Habl,takođe do početka 20. veka se smatralo da je Mlečni put jedini 
univerzum. Međutim, Habl je 1920-ih godina, koristeći veliki teleskop, otkrio da "magline" koje 
su se videle na noćnom nebu nisu oblaci unutar naše galaksije, već udaljene galaksije izvan 
Mlečnog puta. [25] 


I od tada kreću o teorije o bekonačnom kosmosu koje sam već spominjao. 


Teorijom inflacije, koja već ima svoje probleme, od kojih sam neke prethodno naveo u tekstu, u 
deliću sekunde nakon Velikog praska svemir se širio ogromnom brzinom, mnogo brže od brzine 
svetlosti. Tokom ove faze, svemir je postao znatno veći. [12] 


Tokom prve faze (prva sekunda), temperatura je opala sa neizmerno visoke vrednosti (milijarde 
milijardi stepeni) na oko 10 milijardi stepeni Celzijusa.[31] 


U prvoj sekundi nakon Velikog praska, svemir je bio neverovatno vruć, sa temperaturom iznad 
10432 stepeni Celzijusa, a sve sile prirode — gravitacija, elektromagnetizam, slaba i jaka 
nuklearna sila — bile su objedinjene u jednu "super-silu".[35] Tokom ovog perioda, materija nije 
mogla da postoji u stabilnom obliku zbog izuzetno visoke energije, pa je svemir bio ispunjen 
kvark-gluonskom plazmom, u kojoj su kvarkovi i gluoni (čestice koje prenose jaku nuklearnu 
silu) bili slobodni. Oko milionitog dela sekunde nakon Velikog praska, kvarkovi su počeli da se 
"zaključavaju" u grupe od po tri, formirajući protone i neutrone, osnovne gradivne blokove 
atomske jezgre, putem jake nuklearne sile. [41] 


Ova faza poznata je kao kvark-gluonska plazma, dok je svemir ušao u fazu inflacije ranije (od 
10-36 do 10%-32 sekundi), kada se širio ogromnom brzinom, brže od svetlosti. Inflacija je 
"izgladila" svemir, eliminisala nejednakosti u gustini materije i omogućila da se nakon toga 
osnovne sile prirode počnu razdvajati — prvo gravitacija, a zatim elektromagnetna, jaka i slaba 
nuklearna sila. [42] 


Međutim, jedno od najvećih nerešenih pitanja u standardnom modelu je to što bi prema teoriji, 
formiranje kvarkova trebalo bi da proizvodi jednake količine materije i antimaterije. Ipak, 
danas posmatramo skoro isključivo materiju u svemiru, a antimaterija je praktično nestala. Ovo 
predstavlja jedan od najvećih problema u standardnom modelu i nije objašnjeno. [36] 


Antimaterija je oblik materije koji je gotovo identičan običnoj materiji, ali sa suprotnim 
naelektrisanjem. Svaka čestica materije ima svoju antimaterijsku česticu,njeno postojanje je 
dokazano [37] 

Šta je to atom?Proton i elektron možete se podsetiti na sledećoj strani , pa se vratiti opet ovde. 


Elektron ima svoj pandan, pozitron, koji je identičan elektronu, ali ima pozitivno 
naelektrisanje.A Proton ima svoju antičesticu, antiproton, koji ima negativno naelektrisanje. [37] 


Pozitroni su na primer otkriveni u prirodnim kosmičkim zracima, a takođe se stvaraju u 
laboratorijama, kao u CERN-u.[38] 


Nekoliko minuta nakon Velikog praska, svemir se nekakodovoljno ohladio da se protoni i 
neutroni spoje i formiraju jednostavne atomske jezgre. Najviše se formirao vodonik, koji se 
sastoji od jednog protona, i helijum, koji se sastoji od dva protona i dva neutrona. Ali, iako su se 
jezgra formirala, još uvek nisu postojali puni atomi jer su elektroni (negativno naelektrisane 
čestice) bili suviše energični da bi se vezali za jezgra. Oko 380.000 godina kasnije, svemir se 
ohladio dovoljno da elektroni počnu da kruže oko tih jezgara, formirajući stabilne atome. [39] 


Kako se svemir širio, temperature su konstantno padale, i ovaj proces hlađenja traje i danas, gde 
je trenutna temperatura svemira oko 2.7 Kelvina iznad apsolutne nule, što je ekvivalentno -270 
stepeni Celzijusa.[34] 


Nakon faze inflacije, veruje se da je došlo do procesa poznatog kao reheating, kada su čestice i 
energija ponovo nastale u svemiru, što je nakratko podiglo temperaturu. Iako je ovaj proces 
predložen kao deo teorije, nije jasno kako se tačno odvijao i kako je to uticalo na ukupno 
hlađenje svemira. [38] 


Moderna kosmologija navodno, može precizno opisati događaje u prvim sekundama Velikog 
praska, ali naš uvid u kasniju evoluciju svemira, posebno tokom milijardi godina koje su 
usledile, ostaje prilično ograničen. Dok smo u stanju da rekonstruiramo najranije trenutke 
svemira sa “zapanjujućom tačnošću”, misterije koje obuhvataju njegovo kasnije širenje i 
formiranje složenih struktura ostaju delimično nepoznate. 

NASTANAK ZVEZDA 


Ako do sada niste primetili da je ova teorija puna rupa, čitajte dalje, ima ih još, hajde onda da 
predjemo na to kako se ovaj proces navodno nastavio i kako su po teoriji nastale planete 1 svemir 
kakav znamo. 


Hajde prvo da se podsetimo šta je to atom. Mendeljejev je otkrio zakonitosti hemijskih 
elemenata i otkrio da se oni mogu poređati po atomskom broju u jedan periodni sistem.[43] Sada 
treba da objasnimo poreklo tih elemenata. 


Slika 3 Struktura Atoma 


& Neutron 
+ Proton 
© Elektron 


Slika kreirana od strane autora 


Da bismo razumeli poreklo, prvo moramo razumeti atomsku strukturu. Hemijski elementi su 
atomi koji imaju određenu strukturu i sastavljeni su od protona, neutrona i elektronskog omotača. 
Najjednostavniji je atom vodonika, koji ima jedan proton i jedan elektron. Proton je pozitivno 
naelektrisan, a elektron negativno, ali vodonik nema neutrona. [44] 


Neutroni su, da tako kažemo, neka vrsta "lepka" koji drži protone na okupu. Proton je pozitivan, 
a čestice sa istim naelektrisanjem (protoni) se na elektromagnetnom nivou međusobno odbijaju. 
Međutim, neutroni, preko jake nuklearne sile, drže zajedno protone i neutrone u jezgru. 
Zahvaljujući neutronima i ovoj jakoj nuklearnoj sili, mi živimo u univerzumu gde su mogući 
kompleksniji elementi od vodonika.[45] 


Na primer, helijum (plemeniti gas) ima dva protona i dva elektrona. Trenutno je poznato 118 
elemenata. Što je teže atomsko jezgro, odnosno što ima više protona, to je ukupno pozitivno 
naelektrisanje veće i jezgro teži nestabilnosti. Zato je, na primer, uranijum (jedan od najtežih 
elemenata) nestabilan i ima neproporcionalno veći broj neutrona da bi stabilisao jezgro.[46] 

Sada se postavlja pitanje: odakle su nastali ti "teški" (složeni) elementi i kako nauka objašnjava 
njihov nastanak? 


Kao što smo rekli, u velikom prasku su navodno nastali samo oni najjednostavniji elementi 
(vodonik) 1 helijum. 

Naučnici su došli na ideju da se u jezgrima prvih zvezda (populacija III), koje su bile uglavnom 
od vodonika i helijuma, odvijala fuzija. 


Proces nastanka prvih zvezda započeo je formiranjem protozvezda, što su rane faze u 
formiranju zvezda. Iako je ovaj proces “teoretski“ objašnjen, nije direktno naučno dokazan. Ali 
evo kako se on objašnjava. Proces počinje gravitacionim sabijanjem velikih oblaka gasa i 
prašine, poznatih kao magline, koje su uglavnom sačinjene od vodonika. Kada gravitacija sabija 
te oblake, pritisak i temperatura u središtu protozvezde postepeno rastu. U srcu protozvezde, 
temperatura dostiže preko 10 miliona stepeni Celzijusa, dok je pritisak izuzetno visok zbog 
sabijenog vodonika. 


Nije u potpunosti objašnjeno kako tačno dolazi do početnog gravitacionog sabijanja u gustim 
maglinama i šta tačno pokreće formiranje protozvezda.[47] 


Ali na tim ekstremnim temperaturama, vodonik prelazi u stanje plazme, u kojem su elektroni 
odvojeni od atomskih jezgara. Vodonična jezgra (protoni) se slobodno kreću i zbog visoke 
energije sudaraju se velikom brzinom. Iako se pozitivno naelektrisani protoni prirodno odbijaju 
zbog Kulonove barijere (Kulonove barijere su energijske prepreke koje se javljaju kada se dve 
naelektrisane čestice približavaju jedna drugoj. Ove barijere nastaju zbog elektrostatističke 
odbojnosti između čestica sa istim naelektrisanjem (pozitivnim ili negativnim). Da bi se 
prevazišla Kulonova barijera, čestice moraju imati dovoljno kinetičke energije da se približe 
dovoljno blizu da dođe do interakcije), na ovim temperaturama jezgra dobijaju dovoljno energije 
da se približe dovoljno blizu da deluje jaka nuklearna sila. Ova sila, koja je jača od 
elektromagnetnog odbijanja na kratkim udaljenostima, vezuje protone i omogućava im da se 
spoje.[48] 


Fuzija počinje procesom poznatim kao proton-proton lanac, gde se dva protona sudaraju, spajaju 
i formiraju jezgro deuterijuma (koje ima jedan proton i jedan neutron). Tokom ovog procesa 
oslobađa se ogromna količina energije u obliku gama zraka. [51] Dalje, deuterijum se sudara sa 
drugim protonima, formira jezgro helijuma-3, a zatim se dve jezgre helijuma-3 spajaju da bi 
formirale stabilno jezgro helijuma-4, uz dodatno oslobađanje energije. 

Znači, fuzija je proces u kojem se dva laka atomska jezgra (najčešće vodonik) spajaju u teže 
jezgro (kao što je helijum), pri čemu se oslobađa velika količina energije. Ovaj proces pokreće 
zvezde i omogućava im da sijaju, a energija oslobođena tokom fuzije održava zvezdu stabilnom 
tokom njenog životnog ciklusa.[51] 

Oslobođena energija u obliku radijacije i toplote pruža pritisak prema spolja, što stabilizuje 

zvezdu i sprečava njeno dalje sabijanje pod sopstvenom gravitacijom. Ova ravnoteža između 
gravitacionog pritiska i energije koja se oslobađa tokom fuzije održava zvezdu stabilnom i 
omogućava kontinuirani proces fuzije. Zahvaljujući ovim procesima, vodonik se u jezgrima 
zvezda fuzioniše u teže elemente, što oslobađa ogromne količine energije koja zvezdu održava 
aktivnom tokom njenog životnog ciklusa.[52] 


Pod ogromnim temperaturama, jezgra lakih elemenata su počela da se spajaju i formiraju teže 
elemente, poput ugljenika i kiseonika. Ali ono što je neophodno za formiranje težih elemenata 
jeste fuzija u zvezdama. Međutim, u prvoj generaciji zvezda ne možete dobiti elemente teže od 
ugljenika i kiseonika. Ugljenik ima 6 protona, 6 elektrona i 6 neutrona (C-12), dok kiseonik ima 
8 protona, 8 elektrona i 8 neutrona (O-16).[53] 


Sama fuzija kao proces dugo je bila pod znakom pitanja. U 19. veku, naučnici, među kojima je 
bio i nemački fizičar Hermann von Helmholtz, predložili su da gravitaciono sažimanje može biti 
glavni izvor energije koja proizvodi svetlost u zvezdama. Prema toj teoriji, zvezde sijaju zato što 
se materijal u njima sabija pod uticajem sopstvene gravitacije, što stvara ogromnu količinu 
toplote i svetlosti.[54] Ovaj proces bi, prema Helmholtzovoj ideji, mogao održavati zvezde 
aktivnim neko vreme, što bi po teoriji i ideji da je ovaj svet još mlad, bilo prihvatljivo. 


Međutim, iako gravitaciono sažimanje može proizvesti energiju, proračuni su pokazali da bi 
zvezde mogle svetleti na ovaj način samo nekoliko miliona godina pre nego što potroše sav svoj 
gas. Na kraju 19. veka, to nije bilo u skladu sa naučnim stavovima o starosti Zemlje, koja je 
navodno mnogo starija od nekoliko miliona godina. [49] 


Zbog ovih neslaganja, naučnici su počeli tražiti drugi izvor energije koji bi mogao objašnjavati 
kako zvezde uspevaju da sijaju milijardama godina. Teorija nuklearne fuzije pojavila se u prvoj 
polovini 20. veka. 


Ipak, fuzija je bila teorija koja je postavila niz pitanja. Da bi došlo do fuzije, u jezgrima zvezda 
moraju postojati ekstremni uslovi — temperature od preko 10 miliona stepeni Celzijusa i ogroman 
pritisak. Ovi uslovi su neophodni da bi se prevazišla Kulonova barijera (odbijanje protona zbog 
njihove pozitivne naelektrisanosti), kako bi se protoni mogli približiti i spojiti uz pomoć jake 
nuklearne sile. [49] 


Da sumiramo neke od problema nastanka prvih zvezda 


Nepoznato pokretanje gravitacionog sabijanja: Jedan od glavnih problema je nedostatak 
preciznog objašnjenja kako dolazi do početnog gravitacionog sabijanja u gustim maglinama. 
Gravitaciono sabijanje je ključno za formiranje zvezda, ali ono ne može spontano započeti bez 
nekog okidača, poput supernove (Supernova je eksplozija masivne zvezde koja oslobađa 

ogromnu količinu energije) u blizini ili interakcija između maglina. Trenutno nema konsenzusa o 
tome šta je specifično odgovorno za početak prvog procesa.[59] 


Problemi sa modelom hlađenja: Gravitaciono sabijanje proizvodi ogromnu količinu energije, 
koja bi trebalo da spreči dalji kolaps oblaka gasa. Teorija pretpostavlja da je hlađenje, putem 
emisije radijacije, dovoljno efikasno da omogući nastavak sabijanja, ali nije u potpunosti jasno 
kako se to hlađenje odvija u ranom svemiru, pre nego što su se formirali teži elementi potrebni za 
efikasno zračenje.[58] 


Nepotpuno shvatanje magnetnih polja i turbulencije: U ranom univerzumu, prisutnost 
magnetnih polja i njihova uloga u gravitacionom kolapsu i dinamici protozvezda je slabo 
shvaćena. Turbulencije (Turbulencije su haotična kretanja gasova koja mogu uticati na dinamiku 
sistema) u gasnim oblacima takođe mogu igrati značajnu ulogu u sprečavanju ili odlaganju 
formiranja protozvezda. Ipak, ove sile su često teško kvantifikovane(precizno izračunate ili 
opisane) u teoretskim modelima.[56][57] 


Temperature i pritisak: lako model predviđa temperature preko 10 miliona stepeni Celzijusa u 
središtu protozvezde, precizne simulacije ovog temperaturnog rasta i uslovi potrebni za 
postizanje nuklearne fuzije nisu savršeno usaglašeni. U ranim fazama univerzuma, 
heterogenost(neujednačenost sastava) oblaka gasa i prašine mogla bi da dovede do varijacija u 
temperaturi, što nije potpuno objašnjeno u jednostavnom teoretskom modelu.[55] 


Danas je nuklearna fuzija prihvaćena kao proces koji pokreće zvezde, ali naučnici i dalje rade 
na razumevanju detalja tog procesa. Dokazana Helmholtzova teorija o gravitacionom 
sažimanju je dala je značajan doprinos idejama o energiji zvezda, ali bez fuzije, zvezde ne bi 
mogle svetleti dovoljno dugo da objasne dugovečnost svemira(13.8 milijardi godina) i planeta u 
njemu, što se nebi slagalo sa teorijom velikog praska. 


Uzmimo u obzir da je fuzija u zvezdama zaista moguća i da je nakon fuzije došlo do eksplozije 
tih prvih zvezda. Tada se postavlja pitanje: kako je nastala druga generacija zvezda i kako su 
formirani teži elementi? 


Pre svega prve zvezde (populacija III) bile su vrlo masivne i gorive. Kada su dostigle kraj svog 

životnog ciklusa, eksplodirale su kao supernove, raspršujući materijal iz svojih jezgra u svemir. 

Tokom ovih eksplozija, stvoreni su teži elementi poput ugljenika, kiseonika — elementi koji nisu 
postojali u ranom svemiru.[50] 


Supernove su moćne eksplozije masivnih zvezda na kraju njihovog životnog ciklusa. Kada 
zvezda više ne može da stvara energiju putem fuzije, njeno jezgro se urušava, što uzrokuje 
ogromnu eksploziju koja raspršuje materijal zvezde u svemir. Ove eksplozije stvaraju teže 
elemente i mogu privremeno zaseniti celu galaksiju u kojoj se nalaze. 

Postavlja se pitanje. Kako onda dolazimo do težih elemenata, poput zlata i uranijuma? Naše 
Sunce je navodno zvezda treće generacije, ali ono ne može da proizvodi te elemente, jer su 
previše teški da bi se formirali u jezgrima zvezda putem obične fuzije. Ovi teški elementi, 
posebno zlato, uranijum i ostali metali, nastaju u ekstremnim uslovima tokom eksplozija 
supernova(koje nastaju iz masivnih zvezda (tipa II) ili eksplozije belih patuljaka (tipa Ia) ili, još 
ređe, sudarima neutronskih zvezda. 

